Document ID: 32011R1191

KOMISIJAS ĪSTENOŠANAS REGULA (ES) Nr. 1191/2011
(2011. gada 18. novembris),
ar kuru groza Regulu (ES) Nr. 479/2010, ar ko nosaka Padomes Regulas (EK) Nr. 1234/2007 īstenošanas noteikumus attiecībā uz dalībvalstu paziņojumiem Komisijai piena un piena produktu nozarē
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 192. panta 2. punktu saistībā ar tās 4. pantu,
tā kā:
(1)
Komisijas Regulas (ES) Nr. 479/2010 (2) 2. panta 4. punktā ir noteikts, ka “ražotāja cena”, ko dalībvalstis paziņojušas Komisijai, attiecas uz pārdevumiem, par ko pārskata periodā izrakstīti rēķini.
(2)
Kaut arī rēķini ir ticami oficiāli grāmatvedības dokumenti, to noteikšana par vienīgo cenu avotu var traucēt dalībvalstīm izmantot citus ticamus cenu avotus. Atkarībā no produkta šie citi pieejamie drošie cenu avoti var labāk atspoguļot pašreizējo stāvokli tirgū. Tādēļ vajadzētu atļaut arī to cenu paziņošanu, kuras izriet no atsauces periodā noslēgtajiem līgumiem.
(3)
Prakse liecina, ka Regulas (ES) Nr. 479/2010 2. panta 2. punktā minētajā mēneša cenu paziņošanas termiņā dažām dalībvalstīm ir grūti iekļauties un tās nevar pavēstīt Komisijai galīgās cenas. Paziņoto cenu precizitāte būtu jāuzlabo, termiņu pagarinot.
(4)
Ir lietderīgi labāk aprakstīt apsekojuma metodi, ko izmanto attiecībā uz cenu datu izcelsmi, un veidu, kādā kompetentajām iestādēm šie dati vācami.
(5)
Ir vajadzīgs harmonizēt informāciju par eksporta licencēm, ko dalībvalstis paziņo reizi mēnesī, ar informāciju, ko paziņo katru dienu. Tādēļ mēneša paziņojumos vajadzīga papildu informācija.
(6)
Tāpēc Regula (ES) Nr. 479/2010 būtu attiecīgi jāgroza.
(7)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (ES) Nr. 479/2010 groza šādi:
1)
regulas 2. pantu groza šādi:
a)
panta 2. punkta ievadteikumu aizstāj ar šādu:
“2. Ne vēlāk kā katra mēneša 15. datumā attiecībā uz I.B pielikumā uzskaitīto produktu ražotāja cenām, kas reģistrētas iepriekšējā mēnesī, dalībvalstis paziņo Komisijai:”;
b)
panta 4. punktu aizstāj ar šādu:
“4. Panta 1. un 2. punktā “ražotāja cena” ir cena, par kuru produktu pērk no uzņēmuma, neietverot nodokļus (PVN) un citas izmaksas (transports, iekraušana, apstrāde, uzglabāšana, paliktņi, apdrošināšana utt.).
Dalībvalstis raugās, lai paziņotā cena reprezentatīvi atbilstu patiesajam stāvoklim tirgū. Paziņotās cenas pamatā ir vispiemērotākais pieejamais informācijas avots, proti:
a)
pārskata periodā izrakstītie rēķini par pārdevumiem;
un/vai
b)
pārskata periodā noslēgtie līgumi par triju mēnešu laikā veiktām piegādēm.”;
2)
regulas 7. panta 1. punkta a) un b) apakšpunktu aizstāj ar šādiem:
“a)
daudzumi, grupējot pēc piena produktu eksporta kompensāciju nomenklatūras koda un galamērķa koda, par kuriem licences pieteikumi noraidīti saskaņā ar Regulas (EK) Nr. 1187/2009 10. panta 2. punktu;
b)
neizmantotie daudzumi licencēs, kuru termiņš beidzies un kuras atdotas atpakaļ iepriekšējā mēnesī, un kuras ir izdotas kopš VVTT gada 1. jūlija, grupējot pēc piena produktu eksporta kompensāciju nomenklatūras koda un galamērķa koda;”;
3)
regulas II pielikuma 3. punkta c) apakšpunktu aizstāj ar šādu:
“c)
apsekojuma metode: jānorāda, kādas ieinteresētās personas (ražotāji, pirmie pircēji) ir datu izcelsmes pamatā un kādā veidā vai pēc kādas metodes dati ievākti;”.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 18. novembrī

Labels: 2
17
19
1
6